**EESTI ENERGIA AS**

Registrikood 10421629

Asukoht ja aadress Lelle tn 22, 11318 Tallinn, Harju maakond

**AINUAKTSIONÄRI OTSUS**

*Otsus on vastu võetud ainuaktsionäri poolt otsuse digitaalallkirjastamisest sellel nähtuval ajal.*

Eesti Energia AS („**Selts**“) ainuaktsionär (häälte arv: 846 645 750, mis moodustab 100% kõigist aktsiatega määratud häältest) on **Eesti Vabariik** („**Ainuaktsionär**“), kelle nimel teostab vastavalt Vabariigi Valitsuse 21.03.2013. a korraldusele nr 129 „Eesti Energia Aktsiaseltsi aktsiate valitseja määramine ja aktsiate üleandmine Rahandusministeeriumi valitsemisele“ aktsiate valitsemist Rahandusministeerium ning keda riigivaraseaduse (RVS) § 5 lg 5 ja peaministri 12.08.2024. a korralduse nr 88 „Ministrite pädevus ministeeriumi juhtimisel ja ministrite vastutusvaldkonnad” p 7 alusel esindab rahandusminister Jürgen Ligi.

Seltsi nõukogu otsustas 27.11.2025

1. Anda nõusolek Tolpanvaara Wind Farm Oy (registrikood 3147946-4) 100% osaluse võõrandamiseks Rabbalshede Kraft AB-le või temaga samasse kontserni kuuluvale ettevõtjale hinnaga vähemalt 82 600 756 EUR (raha- ja võlavabal baasil), koos tavapärase ostuhinna korrigeerimisega käibevarade ja kohustuste osas;
2. Esitada punktis 1 toodud tehing otsustamiseks Eesti Energia AS ainuaktsionärile.

Kuna Seltsi põhikirja punkti 4.1.12 kohaselt kuulub eelnimetatud küsimuse otsustamine ainuaktsionäri pädevusse, siis otsustas Seltsi nõukogu esitada osaluse võõrandamise Seltsi Ainuaktsionärile otsustamiseks.

Lähtudes ÄS §-st 305, mis sätestab, et kui aktsiaseltsil on üks aktsionär, võib otsuseid vastu võtta järgimata äriseadustiku §-des 291, 293-297 ja 304 sätestatut, võttis Ainuaktsionär vastu järgmise otsuse:

1. **Anda nõusolek Tolpanvaara Wind Farm Oy (registrikood 3147946-4) 100% osaluse võõrandamiseks Rabbalshede Kraft AB-le või temaga samasse kontserni kuuluvale ettevõtjale hinnaga vähemalt 82 600 756 EUR (raha- ja võlavabal baasil), koos tavapärase ostuhinna korrigeerimisega käibevarade ja kohustuste osas.**

*(allkirjastatud digitaalselt)*

Jürgen Ligi

Rahandusminister